**Testun ar y sgrin:** Taith i Ddarganfod.

**Adroddwraig:** Alexandra Kinsley ydw i, a fy lle gwyrdd i yw Parc Bryngarw.

**Testun ar y sgrin:** Parc Bryngarw.

**Darluniau ar y sgrin:** Tir y parc y mae Alexandra yn ymddangos ynddo yn ystod y fideo.

**Adroddwraig:** Fy hoff ran i o'r parc yw'r gerddi Japaneaidd. Rydw i’n cofio'r lle yma pan oeddwn i'n ifanc iawn. Rydw i'n byw yn eithaf agos i’r fan yma, ond roeddwn i'n arfer dod yma gyda fy mam-gu a thad-cu, a fy rhieni, ac rydw i'n dal i ddod yma heddiw i wirfoddoli.

**Darluniau ar y sgrin:** Mae Alexandra yn eistedd ar fryn bach, addurnol yn y parc, sydd wedyn yn cael ei ddangos ar ei ben ei hun.

**Adroddwraig:** Roedd yn edrych yn eithaf serth pan oeddwn i'n ifanc. Roedd yn lle da i ddefnyddio fy sled yn y gaeaf, ac i rolio arno yn yr haf.

Rydw i wedi bod yn gwirfoddoli ers tua dwy flynedd, a hynny drwy gydol y flwyddyn. Mae'n lle da iawn i gael seibiant o’r Brifysgol hefyd - mae'n lle braf i ddod i ymlacio, a phan fyddwch chi'n gwirfoddoli gallwch weld y newidiadau a'r gwahaniaeth rydych chi'n ei wneud.

Mae’n ffordd dda o gael gwared ar straen a dweud y gwir. Mae'n lle da iawn i ddod i ymlacio, hel meddyliau, ac wedyn mynd adref mewn hwyliau da.

**Testun ar y sgrin:** Fy lle gwyrdd i.

Ewch am dro i Fryngarw ger Brynmenyn.

Parc Bryngarw. Alexandra Kingsley.

Cymryd rhan.

#Fy lle gwyrdd i.

Natural Neighbourhoods dot com.